Greek Legal Document

Category: 95

Content:
90. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 435 της 15/31 Δεκ. 1986 (ΦΕΚ Α΄ 213) Σύσταση θέσεων, ειδικού επιστημονικού προσωπικού στη Δημόσια Ναυτική Εκπαίδευση Υ.Ε.Ν. Έχοντας υπόψη: 1.Το άρθρ. 10 του Νόμ. 1476/1984 (ΦΕΚ 136/Α/ 18-9-1984). 2.Το άρθρ. 24 παρ. 5 του Νόμ. 1558/1985 (ΦΕΚ 137/Α/1985) «Κυβέρνηση και Κυβερνητικά Όργανα». 3.Την γνώμη του Γνωμοδοτικού Συμβουλίου των Δημοσίων Σχολών Εμπορικού Ναυτικού κατά την 12/14-7-1986 Συνεδρίασή του. 4.Την γνωμοδότηση του Συμβουλίου της Επικρατείας 643/1986 της 8-10-1986. Με πρόταση των Υπουργών Προεδρίας της Κυβέρνησης, Οικονομικών και Εμπορικής Ναυτιλίας, αποφασίζουμε: Σύσταση θέσεων Άρθρο μόνον.-1.Συνιστώνται στη Διεύθυνση Ναυτικής Εκπαίδευσης ΥΕΝ 6 (έξι) θέσεις ειδικού Επιστημονικού προσωπικού με σύμβαση Ι.Δ. αορίστου χρόνου των εξής ειδικοτήτων: α)Δύο (2) Πλοιάρχων Α΄.Ε.Ν, β)Ενός (1) Μηχανικού Α΄.Ε.Ν. γ)Ενός (1) Ραδιοτηλεγραφητή Α΄.Ε.Ν. δ)Ενός (1) Ηλεκτρονικού Μηχανικού. ε)Ενός (1) Ειδικού στην πληροφορική. 2.Τα προσόντα που απαιτούνται για την πλήρωση των πιο πάνω θέσεων είναι τα εξής: Α.Για τις δύο θέσεις Πλοιάρχων Α΄τάξης Ε.Ν. α)Πτυχίο ή Δίπλωμα Ανωτάτης Σχολής Εσωτερικού ή ισότιμο εξωτερικού σε ειδικότητες  Σελ. 36,444(α) Τεύχος Θ91-Σελ. 76 θετικών ή εφαρμοσμένων επιστημών, ή οικονομίας, ή νομικών επιστημών, ή Διοίκησις επιχειρήσεων ή Ναυτιλίας. β)Δίπλωμα Πλοιάρχων Α΄ τάξης Ε.Ν. γ)7ετής τουλάχιστον θαλάσσια υπηρεσία. δ)Άριστη γνώση της Αγγλικής γλώσσας. ε)Συνεκτιμάται για την επιλογή μεταπτυχιακό δίπλωμα, στις ειδικότητες της παρ. α΄. Β.Για τη θέση του Μηχανικού Α΄ τάξης Ε.Ν. α)Πτυχίο ή Δίπλωμα Ανωτάτης Σχολής Εσωτερικού ή ισότιμο Εξωτερικού στις ειδικότητες Μηχανολόγου Μηχανικού, ή Ναυπηγού Μηχανικού, ή Μηχανολόγου Ηλεκτρολόγου. β)Δίπλωμα Μηχανικού Α΄ τάξης Ε.Ν. γ)7ετής τουλάχιστον θαλάσσια υπηρεσία δ)Άριστη γνώση της Αγγλικής γλώσσας. ε)Συνεκτιμάται για την επιλογή μεταπτυχιακό Δίπλωμα στις ειδικότητες της παρ. α΄. Γ.Για τη θέση του Ραδιοτηλεγραφητή Α΄. τάξης Ε.Ν. α)Πτυχίο ή Δίπλωμα Ανωτάτης Σχολής Εσωτερικού ή ισότιμο Εξωτερικού στις ειδικότητες ηλεκτρονικού Μηχανικού, ή Μηχανικού ηλεκτρονικών υπολογιστών. β)Δίπλωμα Ραδιοτηλεγραφητή Α΄ τάξης Ε.Ν. γ)7ετής τουλάχιστον θαλάσσια υπηρεσία δ)Άριστη γνώση της Αγγλικής γλώσσας. ε)Συνεκτιμάται για την επιλογή μεταπτυχιακό Δίπλωμα στις ειδικότητες της παρ. α΄. Δ.Για τις θέσεις Ηλεκτρονικού Μηχανικού. α)Πτυχίο ή δίπλωμα Ανωτάτης Σχολής Εσωτερικού ή ισότιμο Εξωτερικού ηλεκτρονικού Μηχανικού. β)Αναγνωρισμένο διδακτορικό δίπλωμα ή μεταπτυχιακό τίτλο σπουδών διάρκειας τουλάχιστον ενός Ακαδημαϊκού έτους. γ)7ετής επαγγελματική εμπειρία από λήψεως του πτυχίου. δ)Άριστη γνώση της Αγγλικής γλώσσας. Ε.Για την θέση του ειδικού στην Πληροφορική. α)Πτυχίο ή Δίπλωμα Ανωτάτης Σχολής Εσωτερικού ή ισότιμο εξωτερικού σε ειδικότητες θετικών ή εφαρμοσμένων Επιστημών. β)Αναγνωρισμένο διδακτορικό Δίπλωμα ή μεταπτυχιακό τίτλο σπουδών διάρκειας τουλάχιστον ενός ακαδημαϊκού έτους στην πληροφορική. γ)7ετής επαγγελματική εμπειρία από λήψεως του πτυχίου. δ)Άριστη γνώση της Αγγλικής γλώσσας. 3.Το προσωπικό της παρ. 1 θα αποτελέσει επιτελική ομάδα στη Διεύθυνση Εκπαίδευσης του ΥΕΝ και θα εισηγείται μέτρα για τη βελτίωση και εκσυγχρονισμό της Ναυτικής Εκπαίδευσης.